Пана (притока Варзуге)
Пана () река је у Русији која протиче преко централних делова Мурманске области, односно њеног Кољског полуострва. Десна је притока реке Варзуге, у коју се улива на њеном 97. километру тока узводно од ушћа, и део басена Белог мора.

Свој ток започиње у систему језера недалеко од брда Фјодорова Тундра у централном делу Коле. Тече у смеру југоистока. Укупна дужина водотока је 114 km, док је површина сливног подручја око 2.890 km². У зони ушћа ширина реке достиже и до 100 метара. Најважније притоке су Пунзуј, Индељ, Пурумуајте, Полисарка, Лебјажја, Чернаја.

Значајно је мрестилиште атлантског лососа.

Види још 
 Бело море
 Терски рејон
 Ловозерски рејон
 Варзуга

Референце

Спољашње везе 
  -{Государственный водный реестр РФ: река Пана}-
 -{Ресурсы поверхностных вод СССР: Гидрологическая изученность. Т. 1. Кольский полуостров/ Под ред. Ю. А. Елшина. — Л.: Гидрометеоиздат, 1969. — 134 с.}-

Реке Русије
Мурманска област
Слив Белог мора